Колика је Јаворина планина
Колика је Јаворина планина, 
Злато, злато моје, планина, планина.
Кроз њу тече тија вода ријека,
На њој седе два дилбера лијепа;
Какве су им шајинове обрве —
Занијеше моју памет до мрве?
Кад ја седнем вечерати вечеру,
Чини ми се та вечера чемерна;
Кад ја пођем у ложницу спавати,
Чини ми се та ложница тамница.

Извор 
ПЕСМАРИЦА. 1. У Новом Саду: Епископска књигопечатња, 1866. стр. 35.

Љубавне песме